b'\n_START_ARTICLE_\nPalatul Naviga\xc8\x9biei\n_START_PARAGRAPH_\nCl\xc4\x83direa dateaz\xc4\x83 din anul 1912 \xc8\x99i a fost proiectat\xc4\x83 de arhitectul Petre Antonescu (cel care a proiectat \xc8\x99i alte cladiri reprezentative, cum ar fi Prim\xc4\x83ria Capitalei sau Facultatea de Drept din Bucure\xc8\x99ti). Este clasat\xc4\x83 ca monument istoric, cu codul GL-II-m-B-03064. Palatul este situat pe strada Portului nr. 34, Jude\xc8\x9bul Gala\xc8\x9bi, municipiul Gala\xc8\x9bi._NEWLINE_Gara fluvial\xc4\x83 - Palatul Naviga\xc8\x9biei este sediul mai multor institu\xc8\x9bii, printre care "Administra\xc8\x9bia Porturilor Dun\xc4\x83rii Maritime" sau "Compania de Naviga\xc8\x9bie Fluvial\xc4\x83 Rom\xc3\xa2n\xc4\x83 Navrom". Este prima construc\xc8\x9bie din Rom\xc3\xa2nia la care s-a folosit un schelet monolit din beton armat.'